Document ID: 32010R0670
Publication Date: 2010-07-13

Title and Content:
UREDBA SVETA (EU) št. 670/2010
z dne 13. julija 2010
o spremembi Uredbe (ES) št. 974/98 o uvedbi eura v Estoniji
SVET EVROPSKE UNIJE JE -
ob upoštevanju Pogodbe o delovanju Evropske unije (v nadaljnjem besedilu: Pogodba) in zlasti člena 140(3) Pogodbe,
ob upoštevanju predloga Evropske komisije,
ob upoštevanju mnenja Evropske centralne banke,
ob upoštevanju naslednjega:
(1)
Uredba Sveta (ES) št. 974/98 z dne 3. maja 1998 o uvedbi eura (1) določa, da se z eurom zamenjajo valute tistih držav članic, ki so izpolnile potrebne pogoje za uvedbo eura takrat, ko je Skupnost vstopila v tretjo fazo ekonomske in monetarne unije.
(2)
Uredba Sveta (ES) št. 2596/2000 (2) je spremenila Uredbo (ES) št. 974/98 zaradi zamenjave valute Grčije z eurom.
(3)
Uredba Sveta (ES) št. 2169/2005 (3) je spremenila Uredbo (ES) št. 974/98, da se državam članicam, ki še niso uvedle eura kot svojo edino valuto, omogoči priprava na uvedbo eura.
(4)
Uredba Sveta (ES) št. 1647/2006 (4) je spremenila Uredbo (ES) št. 974/98 zaradi zamenjave valute Slovenije z eurom.
(5)
Uredba Sveta (ES) št. 835/2007 (5) je spremenila Uredbo (ES) št. 974/98 zaradi zamenjave valute Cipra z eurom.
(6)
Uredba Sveta (ES) št. 836/2007 (6) je spremenila Uredbo (ES) št. 974/98 zaradi zamenjave valute Malte z eurom.
(7)
Uredba Sveta (ES) št. 693/2008 (7) je spremenila Uredbo (ES) št. 974/98 zaradi zamenjave valute Slovaške z eurom.
(8)
V skladu s členom 4 Akta o pristopu iz leta 2003 je Estonija država članica z odstopanjem, kot je opredeljeno v členu 139(1) Pogodbe.
(9)
V skladu s Sklepom Sveta 2010/416/EU z dne 13. julija 2010 v skladu s členom 140(2) Pogodbe o uvedbi eura v Estoniji 1. januarja 2011 (8), Estonija izpolnjuje potrebne pogoje za uvedbo eura in odstopanje v korist Estonije bi se moralo razveljaviti s 1. januarjem 2011.
(10)
Zaradi uvedbe eura v Estoniji je treba razširiti veljavne določbe o uvedbi eura iz Uredbe (ES) št. 974/98 na Estonijo.
(11)
Načrt Estonije za prehod določa, da morajo na dan uvedbe eura kot njene valute, eurobankovci in eurokovanci postati zakonito plačilno sredstvo v tej državi članici. Zato bi moral biti datum uvedbe eura in datum prehoda na eurogotovino 1. januar 2011. Obdobje „opuščanja“ se ne uporabi.
(12)
Uredbo (ES) št. 974/98 bi bilo zato treba ustrezno spremeniti -
SPREJEL NASLEDNJO UREDBO:
Člen 1
Priloga k Uredbi (ES) št. 974/98 se spremeni v skladu s Prilogo k tej uredbi.
Člen 2
Ta uredba začne veljati 1. januarja 2011.
Ta uredba je v celoti zavezujoča in se neposredno uporablja v državah članicah v skladu s Pogodbama.
V Bruslju, 13. julija 2010

Classification:
Level 1 Topics: 100148
100144
100161
Level 2 Topics: 100199
100277
100198
100177
Level 3 Topics: 4370
6332
1809
1005
4602
911
2486
All Topics: 1460
1974
4370
4390
4602
5619
665